Държавен вестник, бр. 21, 2012 г., стр. 21

БРОЙ  21	
Д Ъ Р Ж А В Е Н  В Е С Т Н И К 	
СТР.  21  
ществените медии  – Българската национална 
телевизия, Българското национално радио и 
Българската телеграфна агенция, Националния 
съвет за журналистическа етика (Комисията 
за етика в печатните медии и Комисията за 
журналистическа етика в електронните медии).
Мерките за постигане на целите за медии 
са заложени в комуникационния план за 
действие към Стратегията.
VII. МЕХАНИЗМИ ЗА ИЗПЪЛНЕНИЕ НА 
ИНТЕГРАЦИОННАТА ПОЛИТИКА
Националната стратегия на Република Бъл-
гария за интегриране на ромите (2012 – 2020) 
е съставна част от цялостната стратегия на 
правителството за постигане на реални про-
мени в живота на всички български граж-
дани. Правителството провежда политика за 
стимулиране на инвестирането в развитието 
и усъвършенстването на хората и тяхното 
активно участие в преодоляване на същест-
вуващите предизвикателства.
Организацията по изпълнението на поли-
тиките за равноправно интегриране на ромите 
е изградена на базата на ефективно и целена-
сочено използване на наличните ресурси на 
национално, регионално и местно ниво, както 
и тези на европейско ниво, произтичащи от 
членството на страната в EС и достъпа до 
Структурните фондове и Кохезионния фонд. 
Националната стратегия на Република Бъл-
гария за интегриране на ромите (2012 – 2020) 
на оперативно ниво се осъществява чрез 
Плана за действие за изпълнение на Стра-
тегията (който до 2014 г. е актуализираният 
Национален план за действие по международ-
ната инициатива „Десетилетие на ромското 
включване 2005 – 2015 г.“). Планът за действие 
е отворен с цел да се реагира гъвкаво при 
необходимост от промени и при спазване на 
съответните бюджетни процедури. 
Координацията и контролът по изпълнени-
ето на Стратегията и на ПД се осъществяват 
от Националния съвет за сътрудничество по 
етническите и интеграционните въпроси. Сек-
ретариатът осигурява дейността на НССЕИВ 
в информационно, аналитично, администра-
тивно и техническо отношение. 
В оперативен порядък всички мерки по 
изпълнението на Стратегията и ПД, вклю-
чително мерките по ресурсното осигуряване 
се координират, съгласуват и утвърждават от 
заместник министър-председателя, председа-
теля на НССЕИВ и национален координатор 
по Международната инициатива „Десетилетие 
на ромското включване 2005 – 2015 г.“. 
1. Оптимизиране на модела за разпреде-
ление на управленските отговорности между 
органите на изпълнителната власт: 
• Управляваща и координираща институ-
ция е НССЕИВ, представлявана от неговия 
председател и подпомагана от Секретариата 
към него. 
• Управляващата институция е отговорна 
за подобряване на механизма за междуинсти-
туционална координация при формулирането, 
изпълнението, мониторинга и оценката на 
интеграционната политика, вкл. на мерките 
по съответните приоритети от цялостното 
изпълнение на Плана за действие за изпъл-
нение на Стратегията.
• Формиране и поддържане на необходимия 
административен капацитет в ключовите ре-
сорни институции и във второстепенните раз-
поредители с бюджетни кредити чрез възлагане 
на определени функции на дирекции, отдели, 
звена или отделни експерти, отговарящи за 
изпълнението на интеграционната политика, 
както и чрез формиране на специализирани 
звена. Ключовите ресорни министерства и 
органи са отговорни за актуализирането на 
съответните тематични програмни оперативни 
документи за интеграция на ромите, изпълне-
нието на планираните мерки, наблюдението, 
оценката и отчитането пред НССЕИВ. 
• Формиране и поддържане на необходи-
мия административен капацитет в ключовите 
ресорни институции и във второстепенните 
разпоредители с бюджетни средства чрез въз-
лагане на определени функции и отговорности. 
• Формиране на необходимия администра-
тивен капацитет в структурите на областните 
администрации чрез възлагане на определени 
функции на дирекции, отдели, звена или от-
делни експерти, отговарящи за изпълнението 
на държавната политика по интеграция на 
ромите. Във всяка областна администрация 
следва да бъде назначен минимум един слу-
жител, чиито основни правомощия да бъдат 
свързани с интеграционната политика.
2. Усъвършенстване на механизмите за ко-
ординация със структурите на гражданското 
общество чрез функционирането на:
• Национален съвет за сътрудничество по 
етническите и интеграционните въпроси към 
Министерския съвет. 
• Комисия за интеграция на ромите в рам-
ките на Националния съвет за сътрудничество 
по етническите и интеграционните въпроси 
(НССЕИВ). 
• Консултативни структури и механизми 
с участието на гражданското общество към 
ресорните ведомства, областните управители 
и местните власти, като тяхното сформиране 
ще бъде последователно насърчавано. 
• Сътрудничество с легитимни религиозни 
организации.
3. Включване на общините в изпълнението 
на политиките за интеграция на ромите чрез:
• Разработване съвместно с представители 
на местната ромска общност и приемане от 
общинските съвети на конкретни годишни 
планове за действие по приоритетите от На-
ционалната стратегия за интегриране на ро-
мите в Република България (2012 – 2020). Тези 
планове следва да бъдат ресурсно обезпечени.